Vermeende dwelmsindikaat in Kimberley vas | Netwerk24
'n Vermeende dwelmsindikaat is ná afloop van 'n ondersoek wat twee jaar geduur het Donderdagoggend in Kimberley aangekeer.
Volgens Nomthandazo Mnisi, Valke-woordvoerder, het 'n multidissiplinêre span die sindikaat sedert Julie 2019 ondersoek.
Agt mense tussen die ouderdom van 20 en 55 is op aanklagte van dwelmhandel in hegtenis geneem.
Die verdagtes is in die gebiede Roodepan, Beaconsfield en Galeshewe aangekeer vir handel in mandrax-tablette en tik.
Mnisi sê die dwelms waarop beslag gelê is, het 'n straatwaarde van R208 680. Daar is ook drie voertuie en selfone gekonfiskeer.
Die multidissiplinêre span bestaan uit die Valke, die eenheid vir misdaadintelligensie, die taktiesereaksiespan, Kimberley se honde-eenheid, die polisie se lugvleuel, die misdaadrekordsentrum en die eenheid vir voertuigmisdaad.